यहां बता दें कि अपनी रैली के दौरान प्रधानमंत्री मोदी ने देवगौड़ा की जमकर तारीफ की थी। इस दौरान कई बार वह भावुक होते भी नजर आए। माना जा रहा है कि प्रधानमंत्री इसे लेकर पूरी तरह से होमवर्क करके आए थे और उन्होंने कर्नाटक की सियासत को बारीकी से समझने के बाद ही अपने राजनीतिक विरोधी के पक्ष में माहौल बनाने को दांव चला है। दरअसल कर्नाटक में वोक्कालिगा समुदाय कांग्रेस की ताकत रहा है, इस समुदाय के मतदाताओं के दम पर ही कांग्रेस यहां सियासी गणित बनाती बिगाड़ती रही है। मुख्यमंत्री सिद्धरमैया जिस सीट से इस बार चुनाव लड़ रहे हैं वहां भी वोक्कालिगा समुदाय के मतदाता ही जीत हार तय करते हैं। ऐसे में प्रधानमंत्री ने एक तीर से कई निशाने साधने की कोशिश की है।